OpenLLM-France/wikimedia huggingface dataset:
# Gary Rossington

Gary Robert Rossington (Jacksonville, Florida, 1951ko abenduaren 4a – Milton, Georgia, 2023ko martxoaren 5a) estatubatuar musikari eta egile abeslaria izan zen, Lynyrd Skynyrd Southern rock taldeko kidea.
Beisbol zalea The Rolling Stones entzun ondoren, musikan aritzea erabaki zuen. Beisbolean jokatuz Ronnie Van Zant eta Bob Burns ezagutu zituen eta elkarrekin musika talde bat osatu zuten Allen Collins gitarristarekin eta Larry Junstrom baxu jotzailearekin. Hainbat izen izan ondoren, taldeak Lynyrd Skynyrd izena hartu zuen 1969an. Taldeko gitarra-jotzailea izan zen Gibson Les Paul bat erabiliz.
Rossingtonek hezur haustura larriak izan zituen 1977ko urriaren 20ko hegazkin-istripuan. Istripuan taldeko hiru kide hil ziren, haien artean Ronnie Van Zant laguna.
Lynyrd Skynyrd taldean jo zuen hil arte eta, gainera, 1980an Allen Collinsekin batera Rossington Collins Band taldea sortu zuen.
Rossington izan zen Lynyrd Skynyrden jatorrizko kideen artean bizirik atera zen azkena.
* Datuak: Q445448
* Multimedia: Gary Rossington / Q445448
# Gibloux

Gibloux Suitzako udalerria da. Friburgo kantonamenduan dago, Friburgo kantonamendua barrutian. 2014an biztanle zituen kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q677991
* Multimedia: Gibloux (montagne) / Q677991
# Gibercourt

Gibercourt Frantziako udalerri bat da Aisne departamenduan dagoena, Frantzia Garaia eskualdean. 2013an 45 biztanle zituen.

## Demografia
### Biztanleria

2007an udalerrian erroldatutako biztanleak 43 ziren. Familiak 17 ziren, horien artean 4 pertsona bakarrekoak ziren (4 bakarrik bizi ziren gizonak), 4 seme-alabarik gabeko familiak ziren eta 9 seme-alabarik gabeko bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 18 etxebizitza zeuden, 15 familiaren etxebizitza nagusia ziren eta 3 hutsik zeuden. Etxebizitza guzti hauek 18etxeak ziren. 15 etxebizitza nagusietatik 12 bere jabearen bizilekua ziren eta 3 alokairuan okupaturik zeuden; 2 etxek hitu gela zituzten, 3 etxek lau zituzten eta 10 etxek bost zituzten. 12 etxek euren parking plaza propioa zuten azpian. 5 etxetan ibilgailu bat zegoen eta 9 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Gibercourt udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 4 | 70-74 | 4 |
| 0 | 65-69 | 0 |
| 4 | 60-64 | 0 |
| 0 | 55-59 | 0 |
| 0 | 50-54 | 4 |
| 8 | 45-49 | 0 |
| 4 | 40-44 | 0 |
| 0 | 35-39 | 4 |
| 0 | 30-34 | 0 |
| 4 | 25-29 | 4 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 0 | 5-9 | 0 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 27 ziren, horien artean 24 aktiboak ziren eta 3 inaktiboak ziren. 24 pertsona aktiboetatik 23 lanean zeuden (12 gizon eta 11 emakume) eta 1 langabezian (1 gizon). 3 pertsona inaktiboetatik 2 ikasten zeuden eta 1 "bestelako inaktibo" gisa sailkaturik zeuden.

### Ekonomia jarduerak

2000. urtean Gibercourt udalerrian 3 nekazaritza-ustiategi zeuden, 273 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q847065
* Multimedia: Gibercourt / Q847065
# Gibibyte

Byten multiploak :
| SI | SI | SI | IEC 60027-2 | IEC 60027-2 |
| Izena (Ikurra) | SI Estandarra | Erabilpena informatikan | Izena (Ikurra) | Balioa |
| kilobyte (KB) | 10$^3$ | 2$^{10}$ | kibibyte (KiB) | 2$^{10}$ |
| megabyte (MB) | 10$^6$ | 2$^{20}$ | mebibyte (MiB) | 2$^{20}$ |
| gigabyte (GB) | 10$^9$ | 2$^{30}$ | gibibyte (GiB) | 2$^{30}$ |
| terabyte (TB) | 10$^{12}$ | 2$^{40}$ | tebibyte (TiB) | 2$^{40}$ |
| petabyte (PB) | 10$^{15}$ | 2$^{50}$ | pebibyte (PiB) | 2$^{50}$ |
| exabyte (EB) | 10$^{18}$ | 2$^{60}$ | exbibyte (EiB) | 2$^{60}$ |
| zettabyte (ZB) | 10$^{21}$ | 2$^{70}$ | zebibyte (ZiB) | 2$^{70}$ |
| yottabyte (YB) | 10$^{24}$ | 2$^{80}$ | yobibyte (YiB) | 2$^{80}$ |
Gibibyte (giga, bitarra eta byte-ren kontrakzioa) konputagailuen biltegiratze ahalmenean 2$^{30}$) byte adierazten duen informazio unitatea da. Bere laburdura GiB da. 1 Gibibyte = 2$^{30}$ byte = 1.024 mebibyte

## Gibibyteeta gigabyte

Gibibytek gigabyte-rekin zerikusia du, baina berdintzat hartzen diren arren, desberdinak dira. Gigabyte batek 10$^9$ byte da, berriz Gibibytek 2$^{30}$ byte.

## Sistema internazionala (SI) eta byte terminoaren bilakaera

Informatikaren testuinguruan kilobyteren terminoa hasieratik erabiltzen zen 2 $^{10}$ balioarekin, 1000-ra hurbiltzen delako. Konputagailuen hedatzearekin batera, sistema internazionalak definitutako aurrizkiaren erabilera desegokia ere zabaldu zen, informatika adituetatik erabiltzaile arruntetaraino. Hau dela eta kilobyte bat 1024 byterekin lotzen da nahiz eta 1000 byte da.
Aurrizki bitarra eta hamartarra bereizteko IEC estandarizazio erakundeak IEC 60027-2 dokumentuan zehazten den bezala kibi terminoa asmatu zuen, 1024-ren balioa duen neurria sortuz Kibibyte ( 1 KiB=1024 byte ). Baina bere erabilera ez da zabaldu oraindino.
Multzo berdineko unitateak:
   * Mebibyte (1 MiB = 2$^{20}$, megabyte-ren parekoa: 10$^6$ edo milioi)
   * Gibibyte (1 GiB = 2$^{30}$, gigabyte-ren parekoa: 10$^9$)
   * Eta ondorengoak: Tebibyte, pebibyte, exbibyte, zebibyte, yobibyte.

## Biltegiratze produktuetan nahasmena

Gaur egun (2007), biltegiratze gailuetan eta euskarrietan biak nahasten dira askotan. Esate baterako, 80 GBko disko gogor batek 80.000.000.000 byte ditu, baina sistema eragileak 74 GB dituela esango du, 1.024ko multiploak erabiltzen dituelako. Beste adibide esanguratsuak:
   * Disko gogor baten edukierak 100GB-tetakoa baldin bada 93GiB-tan bihurtzen da.
   * 4,7 GB-tako DVD-5-arekin, 4,377 GiB-tan geratzen da.
   * 8,5 GB-tako DVD-9-arekin, 7,92 GiB-tan geratzen da.

## Ikus, gainera

* byte
* Kilobyte
* Megabyte segundoko
* Megabit segundoko

## Kanpo estekak

* Datuak: Q79765
# Gibibit

Biten multiploak :
| SI aurrizkia | SI aurrizkia | SI aurrizkia | IEC 60027-2 | IEC 60027-2 |
| Izena (Ikurra) | SI Estandarra | Erabilpena informatikan | Izena (Ikurra) | Balioa |
| kilobit (Kb) | 10$^3$ | 2$^{10}$ | kibibit (Kib) | 2$^{10}$ |
| megabit (Mb) | 10$^6$ | 2$^{20}$ | mebibit (Mib) | 2$^{20}$ |
| gigabit (Gb) | 10$^9$ | 2$^{30}$ | gibibit (Gib) | 2$^{30}$ |
| terabit (Tb) | 10$^{12}$ | 2$^{40}$ | tebibit (Tib) | 2$^{40}$ |
| petabit (Pb) | 10$^{15}$ | 2$^{50}$ | pebibit (Pib) | 2$^{50}$ |
| exabit (Eb) | 10$^{18}$ | 2$^{60}$ | exbibit (Eib) | 2$^{60}$ |
| zettabit (Zb) | 10$^{21}$ | 2$^{70}$ | zebibit (Zib) | 2$^{70}$ |
| yottabit (Yb) | 10$^{24}$ | 2$^{80}$ | yobibit (Yib) | 2$^{80}$ |
Gibibit bat IEC 60027-2 informazio unitatea da. 2$^{30}$ biten baliokidea da. Laburtzeko Gib erabili daiteke.
Gigabit batekiko duen ezberdintasuna testuinguruaren arabera 2$^{30}$ edo 10$^9$ bit adieraz ditzakeela da.

## Kanpo estekak

* Datuak: Q1204894
# Gibi

Gibi informatikan erabiltzen den aurrizki bitar bat da, oinarrizko unitate baten multiploa adierazteko erabiltzen dena. Gehienetan bit eta byte unitateekin erabiltzen dira. Gibibyte batek 1024 Mebibyte ditu, 2$^{30}$ byte alegia.
| IkMe | Aurrizkia |
| Ki | kibi, binary kilo | 1 kibibyte (KiB) | 2$^{10}$ byte | 1024 B |
| Mi | mebi, binary mega | 1 mebibyte (MiB) | 2$^{20}$ byte | 1024 KiB |
| Gi | gibi, binary giga | 1 gibibyte (GiB) | 2$^{30}$ byte | 1024 MiB |
| Ti | tebi, tera bitar | 1 tebibyte (TiB) | 2$^{40}$ byte | 1024 GiB |
| Pi | pebi, binary peta | 1 pebibyte (PiB) | 2$^{50}$ byte | 1024 TiB |
| Ei | exbi, binary exa | 1 exbibyte (EiB) | 2$^{60}$ byte | 1024 PiB |
Bit kantitate handiak izendatzeko terminoak sortu izan dira SI aurrizki estandarrak erabilita 10 zenbakiaren potentzietarako; adibidez, kilo = 10$^3$ = 1000 (kilobit edo kbit), mega- = 10$^6$ = 1000000 (megabit edo Mbit) eta giga = 10$^9$ = 1000000000 (gigabit edo Gbit). Aurrizki horiek maizago erabiltzen dira byte-multiploetarako, kilobyte (1 kB = 8000 bit), megabyte (1 MB = 8000000bit), eta gigabyte (1 GB = 8000000000bit).
Hala ere, arrazoi teknikoak direla medio, konputagailuetako memorien edukiera neurtzeko askotan bi zenbakiaren potentziak erabiltzen dira, esaterako, 2$^{28}$ = 268435456 byte. Zenbaki baldar horien erabilera sahiestearren, jendeak askotan SI aurrizkiak erabiltzen ditu gutxi gorabeherako zenbakiak adieratzeko, adibidez, erabiltzen da kiloaurrizkia 2$^{10}$ = 1024 zenbakiaren ordez, mega 2$^{20}$ = 10485761048576 zenbakiaren ordez, giga 2$^{30}$ = 10737418241073741824 zenbakiaren ordez, eta abar. Adibidez, ausazko sarbidezko memoriazko txip batekin edukiera 2$^{28}$ byte izango litzateke baina 256-megabyteko txipa esan ohi da. Ondoko taulan erakusten dira desberdintasun horiek.
| Ikurra | Aurrizkia | SI Esanahia | Esanahi bitarra | Tamaina-aldea |
| k | kilo | 10$^3$ = 1000$^1$ | 2$^{10}$ = 1024$^1$ | 2.40% |
| M | mega | 10$^6$ = 1000$^2$ | 2$^{20}$ = 1024$^2$ | 4.86% |
| G | giga | 10$^9$ = 1000$^3$ | 2$^{30}$ = 1024$^3$ | 7.37% |
| T | tera | 10$^{12}$ = 1000$^4$ | 2$^{40}$ = 1024$^4$ | 9.95% |
| P | peta | 10$^{15}$ = 1000$^5$ | 2$^{50}$ = 1024$^5$ | 12.59% |
| E | exa | 10$^{18}$ = 1000$^6$ | 2$^{60}$ = 1024$^6$ | 15.29% |
| Z | zetta | 10$^{21}$ = 1000$^7$ | 2$^{70}$ = 1024$^7$ | 18.06% |
| Y | yotta | 10$^{24}$ = 1000$^8$ | 2$^{80}$ = 1024$^8$ | 20.89% |
1998an, Nazioarteko Batzorde elektroteknikoak (IEC) estandar bat argitaratu zuen helburu horrekin, hots, aurrizki bitarrezko serie bat 1024 zenbakia 1000 ordez erabiltzen den kasuetarako:

## Erreferentzia lista

* ↑ ISO/IEC standard is ISO/IEC 80000-13:2008.

## Kanpo estekak

* Datuak: Q20978913
# Gibil Gabib

Gibil Gabib edo (Habib Gibil) (Arabierazko ǧabal Ḥabīb, Habiben mendia, antroponimoa) Caltanissettatik 5 kilometro hegoaldera dagoen gune arkeologiko bat da, 615 metroko garaiera duen muino batean.

## Lekua

Eremu horretako indusketak XIX. mendearen erdialdean hasi ziren, eta joan den mendeko 50eko hamarkadan indar handiagoz Dinu Adameșteanuk berriro jarraitu zituen. Azkena, 1984koa da. XX. mendearen erdialdean, K.a. VI. mendeko zenbait gela aurkitu ziren. K.a. 80ko hamarkadan, berriz, K.a. VI. mendearen erdialdeko defentsa-dorre bat aurkitu zen, harresiaren zati batzuk eta zeramikazko hainbat objektu, Castelluccioko Brontze Berantiarrarenak. Aurkikuntza hau garrantzi handikoa zen, ia hogeita hamar urte lehenago aurkitutako hiriko harresien dudak argitzea ahalbidetu baitzituelako.
Indusketetan ontziak, eguneroko objektuak, platerak eta lanparak aurkitu zituzten. Buztinezko emakume jainkotiar baten estatua bat ere estalgabetu zen, baita buztinezko eskaintzaile baten buru bat ere, hirian gurtzarako zenbait espazio bazeudela adierazten dutenak.
Muinoaren oinean bi nekropoli zeuden, irudi gorrien zeramika siziliotarekin.
Gunearen ezaugarri nagusiak honako hauek dira:
* Historiaurretik datozen finkapenen aztarnak.
* K.a. VII. mendean datatutako kokaleku indigenen arrastoak. Ondoren, biztanlegune hauek, eragin helenikoaren eraginpean egon ziren, eta, beranduago (K.a. VI. mendea), gotorleku bat eraiki zen, barnean, VI. mendearen hasierako eraikin sakratu bat zuena.
* Bi nekropoli muinoaren oinean daude, eta bertatik datoz sizilota artearen zeramika batzuk.
* Kokalekuaren eguneroko objektuak, eta jainko femeninoaren estatua bat, jainko baten gurtza nabarmentzen duena. Toki honetako aurkikuntzak Caltanissettako Arkeologia Museoan daude.

## Iruditegia

* Irudi gorriko kratera sizilota
* Berniz beltzezko lekitos

## Erreferentziak

* ↑ DOS, I, s.v. Gibil-Gàbel, 722 or.

## Bibliografia

* BRANCATO, N. G.: Recenti rinvenimenti di insediamenti umani dal IV millennio a. C. all'epoca romana nel centro-Sicilia, 32–41 or.
* CARAUSI, Girolamo: Dizionario onomastico della Sicilia, in Lessici siciliani, 7. liburukia. I (A-L), Palermo, Centro di studi filologici e linguistici siciliani, 1993.
* Datuak: Q3763989
* Multimedia: Gibil Gabib / Q3763989
# Gipuzkoako Kofradien Mendeurreneko Estropada

Gipuzkoako Kofradien Mendeurreneko Estropada Donostian 2018ko apirilaren 14an jokatu zen estropada bat da. Gipuzkoako bederatzi herrietako arrantzale kofradiek elkarte batean batzeko erabakia hartu zuten 1917an, eta bederatzi herri horietako traineruek parte hartu zuten estropada honetan, sorrera horren mendeurrena ospatzeko.

## Emaitzak

| # | Taldea | Denbora |
| 1.a | Hondarribia | 20:29 |
| 2.a | Orio | 21:00 |
| 3.a | San Pedro | 21:09 |
| 4.a | Getaria | 21:24 |
| 5.a | San Juan | 21:41 |
| 6.a | Zarauz | 21:46 |
| 7.a | Donostiarra | 22:01 |
| 8.a | Zumaia | 22:02 |
| 9.a | Mutriku | 22:30 |

## Kanpo estekak

* Datuak: Q61070176
# Gipuzkoako Promozio Liga

Gipuzkoako Promozio Liga 1993 urtean jokatu zen arraun liga izan zen. Talde apalek hartu zuten parte, izan ere elkarte hauek promozionatzeko beraientzako estropadak antolatzea baitzen helburua.

## Antolaketa

Sei traineruk hartu zuten parte eta zazpi estropada jokatu ziren. Estropada hauetan sei elkarteotaz aparte beste arraun talde batzuk ere gonbidatu zituzten lehiatzeko.
Traineruak
* Fortuna Kirol Elkartea (Donostia), Asier Ocón, trainerua Karmengo Ama.
* Hernani Arraun Elkartea, Fermin Etxeberria, trainerua Elorrabi.
* Hibaika Arraun Elkartea (Errenteria), Joseba Ostolaza, trainerua Madalen.
* Hondarribia A.E. B, Ramon Elizetxea, trainerua Ama Guadalupekoa.
* Kalparra Arraun Elkartea (San Pedro), Ramon Erostarbe, trainerua Kalparra.
* P. D. Koxtape B (P. Donibane), J. A. Iriarte, trainerua Erreka.
Estropadak
| Estropada | Irabazlea | Prom. Ligako 1. | Prom. Ligako 2. | Prom. Ligako 3. |
| Hernaniko Bandera | Donibaneko Arraunlariak | Koxtape B (4.) | Kalparra (6.) | Hondarribia B (9.) |
| Hendaiako Bandera | Trintxerpe | Kalparra (2.) | Hibaika (3.) | Hernani (5.) |
| Hondarribiko Promozio Estropada | Getaria | Kalparra (3.) | Koxtape B (4.) | Hibaika (5.) |
| San Pedroko Bandera | San Pedro | Kalparra (11.) | Koxtape B (15.) | Hibaika (18.) |
| Oreretako Bandera | Trintxerpe | Kalparra (2.) | Koxtape B (3.) | Hibaika (5.) |
| Koxtaperen Bandera | Kalparra Arraun Elkartea | Kalparra (1.) | Hernani (2.) | Hondarribia B (3.) |
| Fortunaren Promozio Estropada | Kalparra Arraun Elkartea | Kalparra (1.) | Hernani (2.) | Koxtape B (3.) |

## Sailkapena

| Elkartea | Puntuak | Irabazitako Banderak |
| Kalparra Arraun Elkartea | 41 | Koxtape, Fortuna |
| P. D. Koxtape B | 25 | |
| Hibaika Arraun Elkartea | 25 | |
| Hernani Arraun Elkartea | 22 | |
| Hondarribia A.E. B | 15 | |
| Fortuna Kirol Elkartea | 15 | |

## Kanpo estekak

* Datuak: Q12258519
# Gipuzkoako Traineru Liga

Gipuzkoako Traineru Liga Gipuzkoako Arraun Federazioak 2001ean abian jarritako sari bat da. Traineru-liga jakin batean parte hartzen duen Gipuzkoako traineru onena da irabazlea, liga horretan Gipuzkoan jokatzen diren estropadetako puntuazioak eta Gipuzkoako Txapelketa batuta (nahiz eta lehen bi urteetan beste puntuazio-sistema bat erabili zen).
2002 arte, Euskal Liga bakarrik hartzen zen kontuan. 2003an, berriz, ACT Liga eta Federazio Liga (2006tik aurrera KAE Liga izango zenaren sorburu) sortu ziren, eta Gipuzkoako Ligaren bi irabazle-bandera ematen hasi ziren, bata ACTkoari eta bestea Federazio Ligakoari (2006tik, KAE Ligakoari). 2010etik aurrera, hirugarren garaikur bat ematen zaio KAE-2 Ligako sarituari eta bandera emakumezkoen ligako sarituari.

## Kanpo estekak

* Datuak: Q12258520
# Gipuzkoako Trainerilla Txapelketa

Gipuzkoako Trainerilla Txapelketa Gipuzkoako arraun-klub federatuen trainerillen artean jokatzen den txapelketa da, Gipuzkoako Arraun Federazioak antolatua.
2020an ez zen jokatu COVID-19 pandemiaren eraginez.

## Gizonezkoak
### Seniorrak
#### Palmaresa

* ¹ 2002an finalari hasiera eman zitzaionean Zumaia (faboritoa) ez zen atera haustura bat izan zuela esanez. Epaileak ez zuen argudio aintzat hartu eta kanporatu egin zuen. Zumaiak orduan estropada lekuan trabes jarri zuen trainerilla eta finala ezin izan zen jokatu.
* ² 2020an ez zen jokatu COVID-19 pandemiaren erruz.

#### Garaipenak

* Kontuan hartu ekitaldi batzuen datuak falta direla.
| Taldea | Garaipenak | Urteak |
| San Juan (Koxtape+Donibaneko) | 12 | 1977, 1978, 1980, 1997, 1998, 1999, 2003, 2004, 2011, 2012, 2013, 2016 |
| Orio | 12 | 1985, 1991, 1992, 1993, 1994, 1995, 1996, 2006, 2009, 2010, 2018, 2019 |
| Hondarribia | 8 | 2005, 2014, 2015, 2017, 2021, 2022, 2023, 2024 |
| Zumaia | 7 | 1981, 1982, 1983, 1984, 1988, 2000, 2001 |
| San Pedro | 3 | 1987, 1989, 1990 |
| Lasarte-Michelin | 2 | 1974, 1979 |
| Zarautz | 2 | 2007, 2008 |
| Getaria | 1 | 1972 |
| Hernani | 1 | 1975 |

### Juniorrak

1987an abiatu zen lehiaketa.

#### Palmaresa
## Emakumezkoak
### Garaipenak

| Elkarteak | Garaipenak | Urteak |
| Getaria | 6 | 2007, 2008, 2009, 2010, 2011, 2012 |
| San Juan | 4 | 2013, 2016, 2017, 2018 |
| Arraun Lagunak | 2 | 2019, 2022 |
| Zumaia | 2 | 2015, 2024 |
| Hibaika | 1 | 2014 |
| Donostiarra | 1 | 2021 |
| Tolosaldea | 1 | 2023 |

### Juniorrak

2021. urtean izan zuten lehenengo txapelketa.

## Ikus, gainera

* Espainiako Trainerilla Txapelketa
* Euskadiko Trainerilla Txapelketa
* Trainerilla

## Kanpo estekak

* (Gaztelaniaz) Todoremo.com, 2005etik aurrerako datuak.
* Gipuzkoako Arraun Federakundea
* Datuak: Q940159
# Gipuzkoako Partzuergo Txikia

Gipuzkoako Partzuergo Txikia 4,76 km²-ko lurraldea da, Gipuzkoako hegoaldean dagoena. Ez du berezko balio administratiborik, baina lau herri arduratzen dira lurraldearen administrazioaz: Idiazabal, Segura, Zegama eta Zerain.

## Geografia

Oso lurralde menditsua da, Irumugarrieta (986 m), Balankaleku (936 m), Gazteluberri (861 m), Aitzelekundi (792 m) edo Larrezkondo (779 m) gainak bertan daude. Haitzen artean mendi-lepoak eta haran txikiak daude, tartean Altzerreka ibaiak sortutakoa. A-1 autobideak partzuergoa zeharkatzen du (1,5 kilometroko ibilbidea egiten du).
Etzegarate mendatearen inguruan dago, Goierrin, pagoen basoek eta pinu eta laritzen sailek osatzen dute. Ofizialki hutsik dago, baina zenbait etxe dago Etzegaratetik gertu eta bertako biztanleak Idiazabalen erroldatuta daude.

## Historia

XV. mendean sortu zen, Gipuzkoako Partzuergo Txikia izenarekin (gero, Arabako herriak ere sartu zirenean, bi partzuergotzat bereizi ziren: batetik txikia, bestetik orokorra), Henrike III.a Gaztelako erregeak Fernan I.a Perez Aiarakoari mendiko lursail batzuk eman zizkionean. Hilabete batzuk geroago, Fernan Perez de Aialak berak Segurako hiribilduari saldu zizkion lursail haiek, Aragoiko 500 urrezko florinen eta bi oihalen truke. Idazki hura erregeak berak berretsi zuen 1406ko irailaren 16an.
Idazkian Segurako hiribildua besterik agertzen ez den arren, kontuan hartu behar da garai hartan Goierriko hainbat herri Segurari batuta zeudela. Beraz, eskualdeko hainbat herriren buru gisa erosi zituela esan daiteke. Horixe berresten du 1430eko dokumentu batek; izan ere, Legazpiko unibertsitateak zegokion zatia banandu eta mugarritu egin zuela adierazten du. Idazkian bertan, Segurako hiribilduak eta Idiazabal, Segura, Zegama eta Zeraineko unibertsitateek elkarrekin erosi zutela ere jartzen du. Legazpiko zatia banandurik, beste guztia beste lau herrien administraziopean geratu zen.
XVI. mendean zehar, gipuzkoar herriek partzuergoaren hegoaldean ziren herriekin hitzarmenak egin zituzten, haiek ere partzuergoko baliabideak ustia zitzaten. Zalduondo, Araia, Donemiliaga eta Agurain herriez ari gara. Horrela, Gipuzkoa eta Arabako Partzuergo Orokorra sortu zen.

## Ekonomia

Partzuegoen baliabideak ustiatzea da ekonomia jarduera nagusia. Basogintza eta abeltzaintza egiten dute.

## Administrazioa

Tokiko erakundea izanda, udalek beste eskuduntza ditu. Idiazabal, Segura, Zegama eta Zerain udalek kondominioa dute eta partzuergoaren gastu eta mozkinak haien artean partekatzen dute: ondarea 110 zatitan banaturik dago; Segurak 52,75, Idiazabalek 28,25, Zegamak 19 eta Zerainek 10 ditu.
Partzuergoaren egoitza Segurako udaletxean dago eta Segurako alkatea Partzuergo Txikiaren presidentea ere bada.

## Ondarea

1960 urtean Gazteluberriko Altxorra izenez ezagutzen den txanpon multzoa aurkitu zen Partzuergoan.

## Erreferentziak

* ↑ GeoEuskadi. Patzuergoak. .

## Kanpo estekak

* Datuak: Q6065177
# Gipuzkoako Poliklinika

Gipuzkoako Poliklinika edota Donostiako Poliklinika (gaztelaniaz Policlínica Gipuzkoa) Gipuzkoako Donostia hiriburuko Miramon-Zorroaga auzoan kokatua dagoen ospitale pribatu bat da. Hain zuzen ere, Miramongo Teknologi Parkean dago, Donostia Unibertsitate Ospitalea eta Institutu Onkologikotik hurbil.
1975an Gipuzkoako mediku eta enpresari talde baten ekimenez sortu zen.

## Iruditegia

* Gipuzkoako Poliklinika eta Miramongo Teknologi Parkearen aireko ikuspegia.

## Kanpo estekak

* Gipuzkoako Poliklinikaren webgunea (Gaztelaniaz) (Ingelesez) (Frantsesez)
* Datuak: Q12258518
* Multimedia: Policlínica Gipuzkoa / Q12258518
# Glaubitz

Glaubitz Alemaniako udalerria da. Saxonia estatuan dago, [[Meißen (barrutia)|Meißen]] barrutian. 2014an 2.078 biztanle zituen 13,97 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q8706
* Multimedia: Glaubitz / Q8706
# Glauce

Glauce Gelechiidae familiako tximeleta genero bat da. Bere espezie tipoa Glauce pectenalaeella da.

## Espezieak

| Espeziea | Irudia | Egoera |
| Glauce pectenalaeella | | daturik gabe |

## Kanpo estekak

* Datuak: Q5567262
* Espezieak: Glauce
# Glauchau

Glauchau (Alemanezko ahoskera: [ˈɡlaʊ̯xaʊ̯]; goi-sorabieraz: Hłuchow) Alemaniako Saxonia estatu federaleko herri bat da, Mulde ibaiaren eskuinaldean, Zwickautik 7 kilometro iparraldera eta Chemnitzetik 17 kilometro mendebaldera trenbidez (bere geltokia Dresden-Werdau linean dago). Zwickau barrutiaren parte da.

## Historia

Glauchau sorabiarren eta bendoen kolonia batek sortu zuen, eta Schönburgeko jauntxoena zen XII. mendean.

## Leku ikusgarriak

Gaztelu zahar zabalaren zati batzuk XII. mendekoak dira, eta Gottesacker elizak antzinako erlikia interesgarriak ditu.

## Pertsona nabarmenak

* Johann Pfeffinger (1493–1573), teologo eta protestante erreformatzailea
* Georg Agricola (1494–1555), jakintsua eta zientzialaria
* Samuel von Pufendorf (1632–1694), jurista, ekonomista eta historialaria
* Ernst Friedrich Germar (1786–1853), mineralogia irakaslea, entomologoa eta tokiko politikaria.
* Julius Heinrich Petermann (1801–1876), orientalista
* Ernst Kals (1905–1979), itsaspeko komandantea
* Walter Schlesinger (1908–1984), historialaria
* Joachim, Schönburg-Glauchauko kondea (1929–1998), politikaria, idazlea, Bundestageko CDUko diputatua 1990–1994
* Dieter Erler (1939–1998), futbolaria
* Christine Spielberg (1941ean jaioa), disko-jaurtitzailea
* Torsten May (1969 jaioa), boxeolaria

## Hiri senidetuak

Glauchau honako hiri hauekin senidetuta dago:
* Grenay, Frantzia (1996)
* Iserlohn, Alemania (1991)
* Jibou, Rumania (2005)
* Lynchburg, AEB (2007)
* Vermelles, Frantzia (1998)
* Zgierz, Polonia (1996)

## Galeria

* Forderglauchau Gaztelua
* Hinterglauchau Gaztelua
* Leipziger kaleko etxe bat
* Bismarck dorrea

## Erreferentziak

* ↑ (Alemanez) Städtepartnerschaften von Glauchau. Glauchau.

## Kanpo estekak

* Glauchau Notgeld (larrialdietako billeteak) Glauchau-ko moneta-billete txikiak, Buttermilchturm (Buttermilk dorrea) izena hartu zuenaren istorioa irudikatzen duena. webgerman.com/Notgeld/
* Glauchau Notgeld (larrialdiko billeteak) Glauchauko moneta txikiak 1731ko Garagardo Saxoiaren gerren istorioa irudikatzen dutenak.
* Datuak: Q20071
* Multimedia: Glauchau / Q20071